இரட்டை நிறைவேற்று அதிகாரத்தை உருவாக்கிய 19 ஆவது திருத்தம் ஜனாதிபதியின் தன்னிச்சையான நடவடிக்கைகளில் இருந்து பிரதமர் பதவிக்கு பாதுகாப்பான ஒரு நிலையைக் கொடுக்கிறது. அதனால், பிரதமர் பதவி மட்டுப்படுத்தப்பட்ட சூழ்நிலைகளில் மாத்திரமே காலியாகும். அதாவது மரணம், தனாகவே பதவி விலகல், பாராளுமன்றத்தில் ஆதரவை இழத்தல் மற்றும் பாராளுமன்ற உறுப்பினராக இல்லாமல் போகும் நிலை ஆகிய சூழ்நிலைகளிலேயே பிரதமர் பதவி காலியாகும். ஜனாதிபதியினால் பிரதமர் பதவி நீக்கப்படுவது நிச்சயமாக இந்தப் பட்டியலில் இல்லை.